text: Politiet efterforsker 20-årig kvindes død
  14 august 2015 kl. 07.55
  En 20-årig kvinde blev tirsdag fundet død i sin egen lejlighed på Koralvej i Sønderborg.
  Politiet vælger først nu at indvie offentligheden i den 20-åriges død.
  Dødsårsagen kan ikke umiddelbart klarlægges, og derfor efterforsker politiet sagen som et mistænkeligt dødsfald for at få endelig afklaret, hvad der ligger bag kvindens død.
  Kvinden er obduceret, og politiet afventer resultatet af obduktionen.
  Den 20-årige kvinde efterlader sig en syv måneder gammel søn.
  